*1η διαφάνεια*

Αγαπητοί φίλοι καλησπέρα σας

Η πόλη της Τρίπολης είναι μια ζωηρή πόλη, σε λιγότερο από δυο ώρες, με το αυτοκίνητο από την Αθήνα, την πρωτεύουσα της Ελλάδας

και μόλις μισή ώρα από την θάλασσα, αν και βρίσκεται στην καρδιά της ορεινής Πελοποννήσου, σε υψόμετρο 650 μέτρων, στο κατάφυτο οροπέδιο της Μαντινείας, κάτω από το επιβλητικό όρος Μαίναλο.

Σε μόνο 30 χλμ. από την πόλη βρίσκεται το [Χιονοδρομικό Κέντρο του Μαινάλου](http://www.mainaloski.gr/), στο οροπέδιο της Οστρακίνας σε υψόμετρο 1600 μέτρα.

Η σύγχρονη πόλη έχει κρατήσει όλη της την αρχοντιά έχοντας διατηρήσει όλα τα πολύτιμα στοιχεία της παράδοσής της και της μακραίωνης ιστορίας της ευρύτερης περιοχής. Είναι μια πόλη φιλόξενη, ζεστή, με ανθρώπινους ρυθμούς και μοναδικό χρώμα. Είναι ένα πρότυπο και ένας μοχλός ανάπτυξης για την περιοχή.

2η διαφάνεια

Από την Τρίπολη αρχίζει η όμορφη περιπέτεια της ανακάλυψης της Αρκαδίας.

 Ατενίζοντας τα αιώνια βουνά, μπορεί κάποιος να αποφασίσει ποια πτυχή της Αρκαδίας θέλει να εξερευνήσει κάθε φορά που την επισκέπτεται. Γιατί ασφαλώς θα υπάρξουν πολλές…

Με μακρά και σημαντική ιστορία, αλλά και με σύγχρονες υποδομές και αξιοθέατα και όμορφες εξοχές, η Τρίπολη, στο κέντρο της Πελοποννήσου, αποτελεί προορισμό που καλύπτει όλα τα ενδιαφέροντα και έχει να προσφέρει κάτι ξεχωριστό σε όλους τους επισκέπτες της.

Σήμερα, η Τρίπολη είναι μια μοντέρνα πόλη που γνωρίζει έντονη οικοδομική ανάπτυξη τα τελευταία χρόνια και εξαπλώνεται συνεχώς, ενώ ο πληθυσμός της, μαζί με τα γύρω χωριά, ανέρχεται στους 26.000 κατοίκους και ολόκληρου του Δήμου σε 48.000 κατοίκους.
Έχει όμορφα πάρκα, πλατείες και κοντινές εξοχές, με ξωκλήσια και πλούσια βλάστηση.

Η θέση της στο κέντρο της Πελοποννήσου και δίπλα στον ιδιαίτερου κάλους ορεινό όγκο του Μαινάλου και οι πολλές φυσικές της ομορφιές, σε συνδυασμό με το δροσερό της κλίμα το καλοκαίρι, είναι οι κύριοι λόγοι που η Τρίπολη έλκει πολλούς επισκέπτες.

3η διαφάνεια

Ο δήμος έχει να αντιμετωπίσει τις ακόλουθες αναπτυξιακές προκλήσεις:

* Την ενίσχυση του ρόλου των πολιτών στο σχεδιασμό, στην λήψη αποφάσεων και στην υλοποίηση, έπειτα από σχετική ενδυνάμωση των εμπλεκόμενων φορέων, μέσω ενημέρωσης για το σύνολο των πληροφοριών για την Νέα προγραμματική,
* Την ενίσχυση της απασχόληση των νέων
* Την αξιοποίηση και προβολή του brande name «Αρκαδία»
* Τον προσανατολισμό στην καινοτομία
* Τη συνέργεια αστικού και αγροτικού χώρου

και καλείτε να αναλάβει μια δέσμη πρωτοβουλιών (εργαλεία-μέτρα) στις ακόλουθες στρατηγικές κατευθύνσεις :

* Στρατηγικές συμμαχίες με θεσμικούς συνεργάτες
* Συνεργασία με τα την Πανεπιστημιακή κοινότητα
* Αδελφοποιήσεις
* Συμμετοχή σε Ευρωπαϊκά δίκτυα

4η διαφάνεια

Η Δημοτική Αρχή αντιλήφθηκε πολύ νωρίς τις οικονομίες κλίμακας που δημιουργεί η ένωση του κυρίαρχου αστικού κέντρου, με τον πλούτο της αγροτικής υπαίθρου της ευρύτερης περιοχής (main assets with local agricultural production) και προχώρησε στην κατάρτιση ενός βιώσιμου σχεδίου ανάπτυξης έξυπνης εξειδίκευσης, προσανατολισμένου στην αποφυγή «συμπτωματικής» διαχείρισης των κοινοτικών πόρων και στην αποφυγή αποσπασματικής προσέγγισης σε θέματα πόρων, χρηματοδότησης, διοίκησης και πολιτικής,

το οποίο απαιτεί την ενεργοποίηση τριών βασικών συνιστωσών στην διαδικασία του σχεδιασμού αρχικά και στην υλοποίησή του αργότερα.

Από την πλευρά των τοπικών αρχών που έχουν την ευθύνη της διαβούλευσης και της ανάπτυξης του σχεδίου, στοχεύουμε στην ενεργοποίηση του συνόλου των φορέων και των σημαντικότερων συνεργατών (stakeholders), αλλά και των πολιτών.

Από την πλευρά του ερευνητικού τομέα προκειμένου να γίνει η επιλογή των κατάλληλων τομέων για συμβολή επιστημονικών δυνάμεων, στοχεύουμε στην ενεργοποίηση Πανεπιστήμια και ερευνητικά κέντρα.

Και από την πλευρά της αγοράς προκειμένου για τον εντοπισμό των «δυναμικών» τομέων, στοχεύουμε στην ενεργοποίηση των παραγωγών και των επιχειρήσεων

 5η διαφάνεια

Η ενεργοποίηση των τριών βασικών αυτών πυλώνων έχει στόχο ώστε η Στρατηγική μας να εξασφαλίζει τις ακόλουθες βασικές προϋποθέσεις:

-η Ροή Σχεδιασμού να ακολουθεί πορεία «από κάτω προς τα πάνω»

-η εμπλοκή των τοπικών φορέων να είναι ουσιαστική,

-η προσέγγιση να είναι περιεκτική και ολοκληρωμένη, αφού είναι σχεδιασμένη σε άμεση επαφή με την τοπική κοινωνία, βάση τοπικών αναγκών και πόρων

-ο σχεδιασμός να είναι προσανατολισμένος σε αποτελέσματα βιώσιμα,

Στόχος μας είναι Κάθε σχεδιαζόμενη δράση να συνδέεται με το όραμα και την καινοτομία, να συμβάλει στην ανάπτυξη και να είναι βιώσιμη.

Όραμα μας για την επόμενη περίοδο είναι

Να γίνει η Τρίπολη, την επόμενη πενταετία, μια ενεργή πόλη για επιχειρήσεις, σπουδές, κατοικία και αναψυχή. Μια Έξυπνη πόλη που θα ανακυκλώνει ,θα εξοικονομεί ενέργεια και που θα εξυπηρετεί με τον καλύτερο δυνατό τρόπο, τόσο τους κατοίκους της, όσο και τους επισκέπτες της.

6η διαφάνεια

Ο μύθος της αιώνιας Αρκαδίας κατακτά ολοκληρωτικά τον κόσμο. Και η Τρίπολη βρίσκεται ακριβώς στην καρδιά αυτού του μύθου.

Η νοσταλγία για τις αγνές αξίες της φυσικής ζωής, για την παράδοση άνευ όρων στον κύκλιο χορό του χρόνου, είναι ένας φόρος τιμής στο αρκαδικό μέτρο, που δεν επιτρέπει στα ανθρώπινα να επιβληθούν στη φύση.

Πεζογράφοι και ποιητές όλων των εποχών, από την αρχαιότητα και το μεσαίωνα μέχρι τα νεότερα χρόνια, εξυμνούν τις φυσικές καλλονές του Αρκαδικού ειδυλλιακού τόπου. Κόμπαζε εκείνος που μπορούσε να πει ότι είχε την τύχη να ζει ανάμεσα στους Αρκάδες. Στα χρόνια ανάμεσα στο 16ο και 17ο αιώνα, η Αρκαδία ενθουσίαζε τον τότε ρομαντικό κόσμο, πεζογράφους, ποιητές, καλλιτέχνες και τους έκανε συχνά να λένε την παροιμιώδη φράση: **"Et in Arcadia ego"** που σημαίνει "κι εγώ στην Αρκαδία ανήκω".

Στόχος μας είναι, να προβληθεί η σχέση του "αρκαδικού ιδεώδους» με τις σύγχρονες ευρωπαϊκές αξίες και με «όχημα» αυτό, η πόλη της Τρίπολης να προβληθεί ως ένας περιβαλλοντικός, πολιτιστικός και τουριστικός προορισμός στην Ευρώπη, ώστε κάθε ευρωπαίος πολίτης να μπορεί να αναφωνήσει **"Et in Arcadia ego".**

7η διαφάνεια

Στο πλαίσιο της υλοποίησης της στρατηγικής μας

Και προκειμένου ο Δήμος μας να δημιουργήσει το κατάλληλο περιβάλλον που να βελτιώνει τις ανθρώπινες ικανότητες δημιουργικότητας, μάθησης και καινοτομίας και με σκοπό να ευημερεί με σεβασμό στις επερχόμενες γενεές, ανέπτυξε την κατάλληλη δικτύωση με τα δίκτυα που βλέπετε στην διαφάνεια και συνεχίζει στο τομέα αυτό , επιδιώκει τις κατάλληλες αδελφοποιήσεις και στρατηγικές συνεργασίες, προκειμένου να έχει το συγκριτικό πλεονέκτημα να υλοποιεί δράσεις στο πλαίσιο των ευρωπαϊκών χρηματοδοτήσεων

Ευχαριστούμε για την προσοχή σας